b'\n_START_ARTICLE_\nDirty Rotten Scoundrels\n_START_SECTION_\nProduccions\n_START_PARAGRAPH_\nEl musical va estrenar-se a San Diego, Calif\xc3\xb2rnia el 22 de setembre de 2004, abans de traslladar-se a Broadway al gener del 2005, estrenant-se al mar\xc3\xa7 a l\'Imperial Theatre. El show tanc\xc3\xa0 el 3 de setembre de 2006 amb un total de 626 funcions. Estava dirigida per Jack O\'Brien; i el repartiment inclo\xc3\xafa a John Lithgow, Norbert Leo Butz, Sherie Rene Scott, Joanna Gleason i Gregory Jbara. Es va publicar l\'enregistrament de la banda sonora._NEWLINE_A continuaci\xc3\xb3 es realitz\xc3\xa0 una gira pels Estats Units, entre el 4 d\'agost de 2006 i el 19 d\'agost de 2007; amb Norbert Leo Butz com Freddy i Tom Hewitt com Lawrence. Posteriorment s\'han realitzat produccions a T\xc3\xb2quio, M\xc3\xa8xic DF, Madrid, Stuttgart, Se\xc3\xbcl, Oslo, Estocolm i Tampere.\n_START_SECTION_\nPrimer acte\n_START_PARAGRAPH_\nEl musical comen\xc3\xa7a a un casino de la Riviera Francesa, mostrant a Lawrence Jameson, un professional de l\'estafa, que intenta enganyar dones riques fent-se passar per un membre de la reialesa, juntament amb el seu "guardaespatlles" Andr\xc3\xa9, per robar-les els seus diners ("Give Them What They Want"). Andre adverteix a Lawewnce que hi ha un mestre de l\'estafa actuant a la zona, conegut com "el Xacal". En una hist\xc3\xb2ria paral\xc2\xb7lela, una dona anomenada Muriel i una altra dona s\'adonen que Lawrence no \xc3\xa9s qui diu ser ("What Was a Woman To Do"). Un dia, mentre que viatja en un tren, Lawrence es fixa en un inculte i badoc americ\xc3\xa0 anomenat Freddy Benson estafant a una dona, per\xc3\xb2 aconseguint molts menys diners del que fa en Lawrence. Quan Lawrence deixa el tren, una de les seves v\xc3\xadctimes s\'apropa a Freddy preguntant-li per "sa altesa reial", la qual cosa fa que Freddy descobreixi qui \xc3\xa9s realment Lawewnce, presentant-se a la seva luxosa mansi\xc3\xb3, on queda enlluernat pel nivell de vida que ha aconseguit servint-se de l\'estafa ("Great Big Stuff"), i li demana que l\'instrueixi i l\'ensenyi a treballar a gran escala. _NEWLINE_Andr\xc3\xa9 i Lawrence saben que Freddy no pot assolir el nivell requerit ("Chimp in a Suit"), per\xc3\xb2 Lawrence veu l\'ocasi\xc3\xb3 d\'usar-lo per desfer-se d\'una novia que t\xc3\xa9 que vol que marxi a viure amb ella a Oklahoma ("Oklahoma?"). Lawrence fa passar a Freddy pel seu germ\xc3\xa0 Ruprecht ("All About Ruprecht"), malalt amb problemes mentals, psicol\xc3\xb2gics, sexuals, i de conducta que quan se\'l presenta a Jolene, dient-li que sempre anir\xc3\xa0 amb ell all\xc3\xa0 on vagi, ella fuig corrent de la seva vida._NEWLINE_Lawrence comen\xc3\xa7a a pensar que no hi ha prou espai a la ciutat per a tots dos; aix\xc3\xad que fan un tracte: el primer que aconsegueixi 50.000 d\xc3\xb2lars d\'una dona es quedar\xc3\xa0 a la ciutat, mentre que l\'altre haur\xc3\xa0 de marxar. Immediatament despr\xc3\xa9s de fer l\'acord anuncien l\'arribada de la "Reina del Sab\xc3\xb3 Americ\xc3\xa0, Christine Colgate" ("Here I Am"). Simult\xc3\xa0niament decideixen llan\xc3\xa7ar-se sobre ella per timar-la. Freddy crea un \xc3\xa0lies com un home paralitzat de cintura cap a baix i explica que hi ha un rehabilitador, el Dr. Shuffhausen, que pot ajudar-lo, per\xc3\xb2 que no t\xc3\xa9 els 50.000 d\xc3\xb2lars que cobra el Dr. Shuffhausen. Christine li diu que mantingui l\'esperan\xc3\xa7a ("Nothing Is Too Wonderful To Be True"), que lla t\xc3\xa9 els diners per pagar al terapeuta com Freddy havia esperat ("The Miracle"). Llavors li diu que ell est\xc3\xa0 a l\'hotel; i Freddy queda bocabadat quan veu que no \xc3\xa9s altre sin\xc3\xb3 Lawrence.\n_START_SECTION_\nSegon acte\n_START_PARAGRAPH_\nDespr\xc3\xa9s d\'una breu reintroducci\xc3\xb3 (Entr\'Acte), Lawrence sotmet les cames de Freddy a tota mena de tortures, el qual les ha de patir en silenci i sense reaccionar com si realment no sent\xc3\xads res, perqu\xc3\xa8 Christine no s\'adoni l\'engany ("Ruffhousin\' Mit Shuffhausen"). Paral\xc2\xb7lelament Muriel es troba amb Andre i els dos s\'enamoren ("Like Zis/Like Zat"). Lawrence intenta apropar-se a Christine ("The More We Dance"), descobrint que Christine no \xc3\xa9s tan rica com es pensava. Lawrence diu a Freddy que creu que haurien de canviar l\'aposta, deixant-la que guanyar\xc3\xa0 qui primer se\'n vagi al llit amb ella; i Freddy fa que dos matons segrestin a Lawrence per tal de tenir via lliure cap a Christine._NEWLINE_Freddy es reuneix amb Christine a l\'hotel on li diu que necessitaria trobar la motivaci\xc3\xb3 per aixecar-se de la cadira de rodes. Ella li diu que ella ser\xc3\xa0 la seva motivaci\xc3\xb3 ("Love is My Legs"), i asseient-se als peus del llit, el crida perqu\xc3\xa8 camini fins a ella. Freddy, "amb molt d\'esfor\xc3\xa7" arriba fins al llit, on cau "casualment" al damunt d\'ella esgotat, quan apareix Lawrence i diu que tot plegat va ser un pla ordit per Christine i ell per demostrar-li que pot caminar. Lawrence acompanya a Christine fins a l\'estaci\xc3\xb3 perqu\xc3\xa8 pugui marxar (Love Sneaks In) i fa que els dos matons segrestin a Freddy per tal que no pugui tornar a enganyar-la. Freddy aconsegueix escapar dels matons i arriba a l\'habitaci\xc3\xb3, per\xc3\xb2 ella ja ha marxat._NEWLINE_L\'endem\xc3\xa0 Freddy es troba amb Christine que ha tornat a l\'hotel dient-li que no podia marxar "sense veure\'l de nou") ("Son of Great Big Stuff"). Ambd\xc3\xb3s cauen junts al llit i l\'escena passa a la mansi\xc3\xb3 de Lawrence, on apareix Christine, amb els ulls plens de ll\xc3\xa0grimes, i explicant-li com va anar a veure en Freddy, com van fer l\'amor i que quan s\'ha aixecat tots els seus diners s\'havien esfumat: "Comen\xc3\xa7o a pensar que realment mai no ha estat paralitzat." Lawrence agafa 50.000 d\xc3\xb2lars i els posa en una maleta i li diu que els agafi. Christine l\'agafa, per\xc3\xb2 torna i li retorna la maleta dient, "Tindr\xc3\xa9 alguna cosa molt millor per la qual recordar-te" abans de marxar._NEWLINE_Minuts despr\xc3\xa9s apareix Freddy en cal\xc3\xa7otets. Lawrence est\xc3\xa0 enfadat amb ell per prendre els diners a Christine. Freddy, en canvi, afirma que mai no van fer l\'amor: anaven a fer-ho quan ella l\'ha deixat fora de sentit. Quan s\'ha aixecat ha vist que les seves coses havien desaparegut. Lawrence obre la maleta per descobrir que els diners han volat, sent substitu\xc3\xafts per la roba de Freddy i una nota que diu "Ad\xc3\xa9u nois; ha estat divertit! Us estima, el Xacal", mostrant-se que ella els ha enredat tot el temps ("The Reckoning"). Poc despr\xc3\xa9s Christine torna al chateau de Lawrence, juntament amb un munt de gent. Lawrence i Freddy admeten que el frau ha estat una bona aventura ("Dirty Rotten Number") i comencen a tra\xc3\xa7ar un pla per timar tota aquella gent al "Finale".\n_START_SECTION_\nNotes\n_START_PARAGRAPH_\nA la primera gira nacional, la can\xc3\xa7\xc3\xb3 va ser substitu\xc3\xafda per un n\xc3\xbamero inicial m\xc3\xa9s convencional. El vers de "Give Them What They Want" que menciona a David Niven \xc3\xa9s una refer\xc3\xa8ncia a quan Niven interpret\xc3\xa0 a Laurence Jameson a la pel\xc2\xb7l\xc3\xadcula original Bedtime Story.'